Rooftog gefnuik, agt vasAgt mans wat glo ŉ gewapende rooftog in die Wes-Rand beplan het, is Dinsdag in Germiston in hegtenis geneem. Kapt. Paul Ramaloko, woordvoerder van die Valke, sê hulle het die mans se beplande gewapende rooftog gefnuik. Hy sê die agt is in Leondale in hegtenis geneem nadat die Valke en die nasionale intervensie-eenheid ŉ wenk ontvang het. “Ons het die inligting opgevolg en die verdagtes omstreeks 10:00 in hegtenis geneem. Ons het op vyf voertuie en drie vuurwapens beslag gelê. Drie van die voertuie is gesteelde voertuie.” Ramaloko sê die verdagtes sal binnekort in die Palm Ridge-landdroshof verskyn.